Долбоор

**КЫРГЫЗ РЕСПУБЛИКАСЫНЫН ПРЕЗИДЕНТИНИ**

**ЖАРЛЫГЫ**

**Кыргыз Республикасынын Президентинин 2021-жылдын 6-декабрындагы ПЖ № 546 «Аз камсыз болгон жарандарды (үй-бүлөлөрдү) электр энергиясы үчүн акы төлөөнүн өлчөмүн төмөндөтүү түрүндө колдоо чаралары жөнүндө» Жарлыгына өзгөртүүлөрдү киргизүү тууралуу**

Кыргыз Республикасынын Конституциясынын 71-беренесин жетекчиликке алып **токтом кылам**:

1. Кыргыз Республикасынын Президентинин 2021-жылдын 6-декабрындагы ПЖ № 546 «Аз камсыз болгон жарандарды (үй-бүлөлөрдү) электр энергиясы үчүн акы төлөөнүн өлчөмүн төмөндөтүү түрүндө колдоо чаралары жөнүндө» Жарлыгына төмөнкүдөй өзгөртүүлөр киргизилсин:

– 1-пункттун экинчи абзацы төмөнкүдөй редакцияда баяндалсын:

«– 16 жашка чейинки балдары бар, «үй-бүлөгө көмөк» мамлекеттик жөлөкпулун алган муктаж жарандар (үй-бүлөлөр) үчүн республикалык бюджеттин эсебинен электр энергиясына акы төлөөгө ай сайын берилүүчү акчалай компенсациялардын өлчөмдөрүн керектөөнүн төмөнкү ченемдеринин чегинде белгиленсин:»

жай мезгилинде, 1-апрелден тартып 1-октябрга чейин - айына 300 кВт/саат электр энергиясынын көлөмүндө;

кыш мезгилинде, 1-октябрдан тартып 1-апрелге чейин - айына 500 кВт/саат электр энергиясынын көлөмүндө;

– 1-пункт төмөнкүдөй мазмундагы экинчи абзац менен толукталсын:

«– компенсация калк үчүн айына 700 кВт/саатка чейин керектелген учурдагы тарифке ылайык, белгиленген керектөө ченемдеринин чегинде 1 кВт/саат үчүн 50,0 тыйынды алып салуу менен жүргүзүлсүн;»

2. Бул Жарлыктын аткарылышын контролдоо Кыргыз Республикасынын Президентинин Администрациясынын Президенттин жана Министрлер Кабинетинин чечимдерин аткарууну контролдоо башкармалыгына жүктөлсүн.

3. Бул Жарлык расмий жарыяланган күндөн баштап күчүнө кирет.

**Кыргыз Республикасынын**

**Президенти С.Н. Жапаров**